Document ID: 32004D0784

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Οκτωβρίου 2004
για την τροποποίηση της απόφασης 2003/56/ΕΚ σχετικά με τα πιστοποιητικά υγείας για την εισαγωγή ορισμένων ζωντανών ζώων και ζωικών προϊόντων από τη Νέα Ζηλανδία
[κοινοποιηθείσα υπό τον αριθμό Ε(2004) 4028]
(Κείμενο που παρουσιάζει ενδιαφέρον για τον ΕΟΧ)
(2004/784/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/132/ΕΚ του Συμβουλίου, της 17ης Δεκεμβρίου 1996, για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (1), και ιδίως το άρθρο 4,
Εκτιμώντας τα ακόλουθα:
(1)
Το παράρτημα V της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (εφεξής «η συμφωνία») αναγνωρίζει τα υγειονομικά μέτρα για το νωπό κρέας, τα προϊόντα με βάση το κρέας και ορισμένα άλλα ζωικά προϊόντα από τη Νέα Ζηλανδία. Ανάλογα με το κατά πόσον τα μέτρα αυτά είναι ισοδύναμα με εκείνα που απαιτούνται από την Κοινότητα, το παράρτημα VII της συμφωνίας προβλέπει ότι πρέπει να χρησιμοποιούνται κατάλληλα υγειονομικά πιστοποιητικά στο εμπόριο του νωπού κρέατος, των προϊόντων με βάση το κρέας και ορισμένων άλλων ζωικών προϊόντων με τη Νέα Ζηλανδία.
(2)
Η απόφαση 2003/56/ΕΚ της Επιτροπής (2) θεσπίζει τις προϋποθέσεις πιστοποίησης και προβλέπει πρότυπα επίσημων υγειονομικών πιστοποιητικών που πρέπει να χρησιμοποιούνται την εισαγωγή ζωντανών ζώων και ζωικών προϊόντων από τη Νέα Ζηλανδία. Στις περιπτώσεις κατά τις οποίες έχει συμφωνηθεί πλήρης ισοδυναμία μπορούν να χρησιμοποιούνται απλουστευμένα πιστοποιητικά, των οποίων πρότυπα εμφαίνονται στα παραρτήματα II έως V της εν λόγω απόφασης.
(3)
Πρέπει να ληφθεί υπόψη ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (3), και η πρόσφατη αναγνώριση ισοδυναμίας των υγειονομικών μέτρων που εφαρμόζονται στο εμπόριο του νωπού κρέατος, των προϊόντων με βάση το κρέας, των προϊόντων αλιείας και ορισμένων άλλων ζωικών προϊόντων με τη Νέα Ζηλανδία.
(4)
Η απόφαση 2003/56/ΕΚ θα πρέπει, ως εκ τούτου, να τροποποιηθεί αναλόγως.
(5)
Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και VII της απόφασης 2003/56/ΕΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 13 Δεκεμβρίου 2004.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Οκτωβρίου 2004.

Labels: 17
0
3
6
18